tartuNLP/wikipedia-smugri-20251201 huggingface dataset:
Pohjan kirkko

Pohjan kirkko (ruots. "Pojo kyrka") on keskiaikainen kivikirkko, joka sijaitsee entisessä Pohjan kunnassa Raaseporissa. Kivikirkko rakennettiin todennäköisesti noin vuosina 1475–1480.
Klaus Fleming kuoli kirkolla tai sen lähistöllä vuonna 1597.
Seurakunnan perustaminen ja hirsikirkko.
Pohja erotettiin Karjaasta omaksi seurakunnakseen vuosien 1326 ja 1359 välillä, jolloin myös seurakunnan ensimmäinen puukirkko rakennettiin nykyisen kivikirkon paikalle. 1300-luvulla rakennettu hirsikirkko on purettu pois kivikirkon tieltä 1470-luvulla. Puretun hirsikirkon osia on poikkeuksellisesti säilynyt kierrätettynä uuden kirkon kattorakenteessa.
Kivikirkko.
Nykyinen Pohjan harmaakivikirkko muurattiin puulustoajoituksen perusteella vuosien 1475 ja 1480 välillä. Kirkon runkohuoneen mitat ovat 30,5 x 16,2 metriä. Kirkon rakennusmestari on ilmeisesti vastannut aiemmin Karjaan kirkon rakentamisesta. Ainoa keskiajan jälkeen kirkkoon tehty lisäys on kirkon länsipäädyn eteishuone, joka rakennettiin tiilestä vuosina 1848–1849.
Kirkon kaksilaivainen holvaus on Suomessa ainutlaatuinen, sillä vastaavanlainen, sittemmin purettu holvaus on ollut vain Halikon kirkossa. Pohjoislaiva on kapeampi, ja eteläinen holvilaiva on yli kaksi kertaa pohjoislaivan levyinen. Pohjoislaivan holvit ovat ristiholveja ja etelälaivan holvit ovat 12-jakoisia tähtiholveja. Holvit ja vesikatto ovat eri rakentajaryhmien kädenjälkeä, koska vesikaton kattotuolit on selvästi asetettu väärin päin holveja ajatellen: niihin on jätetty tilaa korkeammalle holvinvaipalle, mutta väärälle puolelle.
Pohjan kirkosta on löytynyt samoja keskiaikaisia tiilentekijöiden merkkejä kuin läheisestä Karjaan kirkosta sekä muun muassa Turun tuomiokirkosta ja Liedon ja Ruskon kirkoista. Tämän perusteella kaikissa näissä kirkoissa on 1400-luvun jälkipuolella työskennellyt samoja tiilimestareita.
Maalaukset.
Kirkosta tunnetaan vain muutamia keskiaikaisia maalauksia. Runkohuoneen seinissä on säilynyt neljä vihkiristiä, ja sakariston holvissa on maalaussarja, jossa on ruukusta versova kasvi ja laivakuva.
Kirkon ikkunoiden lasimaalauksina on vielä 1600-luvun lopulla ollut vuosina 1468–1482 Raaseporin linnanherrana toimineen Lauri Akselinpoika Tottin ja hänen vaimonsa Katarina Erikintytär Nipertzin vaakunat, jotka ovat sittemmin hävinneet. Pohjoisikkunassa on yhä kolme lasimaalausvaakunaa 1500-luvun lopulta ja 1600-luvun taitteesta.
Kirkon sisustus.
Pohjan kirkon keskiaikaisista veistoksista on säilynyt kaksi krusifiksia, yksi pyhimyskaappi sekä yhdeksän pyhimysveistosta, jotka ovat kuuluneet alttarikaappeihin. Veistoksista vaikuttavin on elävän kokoinen pietá-veistos 1500-luvun alusta.
Kirkon myöhäiskeskiaikainen ehtoolliskalkki on säilynyt, mutta reformaation aikaan kruunu takavarikoi kirkosta jalometallisen monstranssin. Vielä vuonna 1730 kirkossa oli myös todennäköisesti keskiaikainen risti, ehtoollisleipärasia ja hopeasta tehty silakka.
Kirkon seinillä on toistakymmentä aatelisten hautajaisvaakunaa 1600-luvulta. Kirkon eteishuoneen seinällä on esillä Gennäsin kartanon omistaneiden Nils Boijen ja hänen vaimonsa Brita Kristerintytär Hornin hautakivi 1590-luvulta.
Tenholan kirkko

Tenholan kirkko (ruots. "Tenala kyrka") on keskiaikainen kivikirkko, joka sijaitsee entisessä Tenholan kunnassa Raaseporissa. Kivikirkko rakennettiin todennäköisesti noin vuosina 1460–1480. Kirkon suunnitteli sama rakennusmestari joka vastasi myös Perniön, Sauvon ja Kemiön kirkoista.
Liedon kirkko

Liedon kirkko (ruots. "Lundo kyrka") on keskiaikainen harmaakivikirkko, joka sijaitsee Liedossa Aurajoen rannalla. Kivikirkko rakennettiin todennäköisesti 1470–1480-luvuilla. Kirkko on omistettu Pyhälle Pietarille.
Kirkkoon on lisätty tyyliltään uusgotiikkaa edustava punatiilinen kuori vuonna 1902. Alttaritaulun "Jeesus ja langennut nainen" on maalannut Eero Järnefelt vuonna 1908.
Kirkko otettiin uudelleen käyttöön ensimmäisenä adventtina 2021. Kesällä ja syksyllä 2022 peruskorjaus jatkui vielä ulkotöillä, julkisivuremontilla ja lisäosan rakentamisella. Uudisosa Leipähuone siunattiin käyttöön marraskuun alussa 2022. 
Kellotapulin rakensi Mikael Blomgren vuonna 1766. Tapulin alaosa muurattiin harmaakivestä ja sen katto paanutettiin kellomaiseksi. Ylhäällä tapulissa soi kolme erikokoista kelloa. Vuosilta 1734, 1765 ja 1795 peräisin olevista kelloista kaksi on käytössä edelleen. Rikkoutunut keskikello korvattiin uudella vuonna 2005. Käytöstä poistettu vanha kello seisoo kirkon pihamaalla asehuoneen sisäänkäynnin vieressä. Kellot sähköistettiin vuonna 1984. Vuonna 2020 kellot kunnostettiin jälleen, ja kellojen soitto nykyaikaistettiin etäohjattavaksi. 
Liedon kirkon kellotapuli maalattiin uudestaan lokakuussa 2022.
Kirkko on avoinna arkiviikolla ma-to klo 10-18 ja pe-su jumalanpalvelusten, kirkollisten toimitusten ja muiden kirkkotilaisuuksien puitteissa.
Kajaanin Hokki kaudella 2008–2009

Kajaanin Hokki kaudella 2008-2009-artikkelissa kerrotaan lyhyesti Hokin kaudesta 2008-2009.
Runkosarja.
Hokki oli runkosarjan kolmas, ja se keräsi 29 voittoa, joista 11 jatkoajalla tai rangaistuslaukauskilpailussa, ja hävisi 16 kertaa, joista 5 jatkoajalla tai rangaistuslaukauksissa. Runkosarjan pistepörssissä paras Hokin pelaaja oli kuudenneksi sijoittunut Teemu Virtala. Hän keräsi 35 ottelussa 38 pistettä, joista 15 oli maaleja ja 23 syöttöjä. Maalivahtien torjuntapörssissä Hokin paras maalivahti oli Teemu Seppänen, joka torjui 25 ottelussa. Päästettyjä maaleja hänellä oli 57, torjuntoja 748, nollapelejä 1 ja torjuntaprosentti oli 92,92.
Pudotuspelit.
Hokki kohtasi puolivälierissä Kiekko-Vantaan, ja sarja venyi viidenteen otteluun. Ensimmäisen ja toisen ottelun voittivat vantaalaiset, numeroin 2-3 ja 2-1, mutta Hokki voitti seuraavat kolme peliä luvuin 6-3, 2-3 ja 1-0. Hokki siis eteni välieriin.
Välierissä vastassa oli tuleva mestari Sport. Välierät näyttivät Hokin kannalta aluksi hyvältä, kun Hokki voitti ensimmäisen ottelun 1-0. Sport kuitenkin voitti kaksi seuraavaa ottelua numeroin 2-3 ja 3-2ja. Hokki tasoitti sarjan 2-2 voittamalla vielä kotonaan 1-0, mutta Sport oli viidennessä ottelussa Vaasassa parempi luvuin 5-4. Hokki siis ottelisi pronssista TuTon kanssa, ja Sport jatkaisi finaaleihin.
Hokki voitti pronssiottelun numeroin 3-1, ja voitti näin kolmannen mitalinsa Mestiksessä. Pudotuspelien pistepörssin paras Hokin pelaaja oli Aku Joki-Erkkilä, joka oli kahdeksas, joka pelasi 11 ottelua, ja joka teki 8 pistettä, joista neljä oli maaleja ja neljä syöttöjä. Paras maalivahti oli Teemu Seppänen, joka oli ensimmäinen 11 ottelulla, 22 päästetyllä maalilla, 389 torjunnalla, kolmella nollapelillä, ja torjuntaprosentilla 94,65.
Maskun kirkko

Maskun kirkko (ruots. "Masku kyrka") on keskiaikainen kivikirkko, joka sijaitsee Maskussa. Kivikirkko rakennettiin todennäköisesti noin vuosina 1490–1510. Kirkko on pyhitetty Johannes Kastajalle ja Pyhälle Ursulalle. Museovirasto on vuonna 2009 määritellyt Maskun kirkon ja pappilan yhdeksi valtakunnallisesti merkittävistä rakennetuista kulttuuriympäristöistä. Kirkon lähellä sijaitsee Maskun museo.
Kirkon sankarihautausmaan muistomerkki on kuvanveistäjä Ilmari Wirkkalan suunnittelema ja paljastettu 1951.
Nauvon kirkko

Nauvon kirkko (ruots. "Nagu kyrka") on Nauvossa sijaitseva keskiaikainen kivikirkko. Kivikirkko rakennettiin todennäköisesti noin vuosina 1430–1450.
Museovirasto on määritellyt Nauvon kirkon ja kirkonseudun valtakunnallisesti merkittäväksi rakennetuksi kulttuuriympäristöksi.
Nauvossa on säilynyt Suomen vanhin 1600-luvulta peräisin oleva urkusoitin, "Nauvon positiivi", joka on nykyään Kansallismuseossa. Nauvon positiivi sijaitsi kirkossa sivuseinän lehterillä, jonka kannatinpalkki on edelleen paikoillaan. Nykyiset urut länsipään oven päälle tehdylle lehterille rakensi ruotsalainen urkurakentaja Olof Schwan 1791. Urut olivat alun perin yksisormioiset, liitejalkiolla varustetut. Urkujen erikoisuutena on kaksiosainen rakenne, joka jakautuu länsipäädyn ikkunan molemmille puolille. Jens Zachariassen teki urkuihin vuonna 1878 toisen sormion ja jalkion sekä myös muutoksia I-sormion dispositioon. Urkujen soittopöytä sekä soittokoneisto ovat Zachariassenin tekemiä. Veljekset Moberg Ruotsista korjasi urut vuonna 1975 ja palautti I-sormion Schwanin muotoon. Nauvon urut ovat Suomen säilyneistä 1700-luvun uruista suurimmat ja ainoat restauroidut.
Japanin neljä vakavaa saasteesta aiheutuvaa tautia

Japanin neljä vakavaa saasteesta aiheutuvaa tautia () on ryhmä tauteja, jotka johtuivat japanilaisten yhtiöiden aiheuttamasta ympäristön saastumisesta niiden käsiteltyä teollisuusjätteitä väärin. Suurin osa taudeista ilmaantui 1950-, 1960- ja 1970-luvuilla, vaikka ensimmäiset tapaukset ovatkin jo vuodelta 1912.
Näitä tauteja esiintyi yhä harvemmin 1970-luvun jälkeen. Tilanteen paranemiseen vaikutti muun muassa se, että tapaukset saivat laajasti julkisuutta, saastuttaneita yhtiöitä vastaan nostettiin kanteita, Japaniin perustettiin ympäristöministeriö 1971, yleinen tietoisuus ongelmista kasvoi ja yhtiöt muuttivat käytäntöjään.
Yusef Lateef

Yusef Lateef (alun perin William Emanuel Huddleston, 9. lokakuuta 1920 Chattanooga, Tennessee – 23. joulukuuta 2013 Shutesbury, Massachusetts) oli yhdysvaltalainen jazzmuusikko, säveltäjä ja kirjailija. Hän oli monien soitinten taitaja, multi-instrumentalisti, jonka pääsoittimet olivat tenorisaksofoni ja huilu. Hänen käyttämiensä soitinten joukossa oli myös etnisiä instrumentteja sekä sellaisia jazzissa harvinaisia soittimia kuin oboe ja fagotti.
Chattanoogassa, Tennesseessä syntynyt Lateef muutti lapsena perheineen Detroitiin, Michiganiin. Hän alkoi harrastaa musiikkia nuorena. Hän teki varhaisella urallaan yhteistyötä esimerkiksi Dizzy Gillespien kanssa. Sittemmin hän menestyi itse leaderina. Hän opiskeli musiikkialaa muun muassa Manhattan School of Musicissa, ja hänestä myös tuli Ed.D. (Doctor of Education). Muusikon työn ohella Lateef julkaisi kaunokirjallisia teoksia.
Monipuolisena muusikkona Lateef ei rajoittunut jazziin, vaan sävelsi myös klassista musiikkia.
Lateef kääntyi aikuisiällään islamiin ja liittyi Ahmadiyya-muslimiyhteisöön. Hänelle myönnettiin Grammy-palkinto.
Lateef esiintyi Suomessa ainakin Pori Jazz -festivaaleilla 1972 ja 1992 sekä Espoon April Jazzissa 1990.
Perniön kirkko

Perniön kirkko (ruots. "Bjärnå kyrka") on keskiaikainen kivikirkko, joka sijaitsee Perniön kirkonkylässä. Kivikirkko rakennettiin todennäköisesti noin vuosina 1460–1480.
Kirkko on omistettu Pyhälle Laurille, kuten moni muukin suomalainen kirkko. Birgittalaisluostari oli alun perin 1441 päätetty sijoittaa Perniöön, mutta lopulliseksi sijoituspaikaksi tuli kuitenkin väliaikaisen Maskun Karinkylän jälkeen paikalle, joka nykyisin on Naantali.
Kirkon suunnitteli sama rakennusmestari, jonka vastuulla olivat Kemiön, Sauvon ja Tenholan kirkot. Kirkossa ei juuri ole tehty muutoksia lukuun ottamatta 1700-luvulla rakennettua kaakkoista tukipilaria ja 1800-luvulla tehtyä ikkuna-aukkojen muutosta. Kirkon länsipääty jäljittelee selvästi itäuusmaalaisten kirkkojen päätykoristelua, itäpääty taas on samanlainen kuin kirkonrakentajan muut kirkot.
Vuonna 2009 Museovirasto määritteli Perniön kirkon ja pappilat sekä näihin liittyvän kellotapulin ja lainamakasiinin yhdeksi Suomen valtakunnallisesti merkittävistä rakennetuista kulttuuriympäristöistä.
Perttelin kirkko

Perttelin kirkko () on keskiaikainen kivikirkko, joka sijaitsee Salossa, entisen Perttelin kunnan alueella. Kivikirkko rakennettiin todennäköisesti noin vuosina 1500–1520.
Harmaakivisen kirkon asehuone on rakennettu vuonna 1750. Alkuperäinen sakaristo on purettu, nykyinen on vuodelta 1828. Kirkon ikkunoita on suurennettu vuonna 1881.
Perttelin alttaritaulu on Robert Wilhelm Ekmanin "Kristus Getsemanessa" vuodelta 1870.
Erillinen kellotapuli on rakennettu vuosina 1729–1730, sen alaosa on kiveä ja yläosa puuta. Runsaat sata vuotta myöhemmin vuonna 1840 sekä ala- että yläosaa korotettiin. Tapulin yläosa tuhoutui tulipalossa vuonna 1888. Se korjattiin uusgoottilaiseen muotoon vuonna 1889, suunnittelijana oli arkkitehti Helge Rancken.
Museovirasto on määritellyt Perttelin kirkkomaiseman ja Perttelin kirkolle Uskelan Isokylän emäkirkon sivuitse johtavan historiallisen Hiidentien yhdeksi Suomen valtakunnallisesti merkittävistä rakennetuista kulttuuriympäristöistä.
Raision kirkko

Raision kirkko (ruots. "Reso kyrka") on keskiaikainen kivikirkko, joka sijaitsee Raisiossa. Markus Hiekkasen mukaan kirkko on muurattu 1500-luvun jompanakumpana ensimmäisenä vuosikymmenenä, eikä 1300-luvun alussa, kuten aikaisemmin on päätelty. Kirkko on Raision seurakunnan pääkirkko ja ainoa käytössä oleva kirkko. 
Legendan mukaan kirkon rakensivat jättiläiset nimeltä Killi ja Nalli. Jättiläiset riitaantuivat maksusta kirkon papin kanssa, ja Killi uhkasi hajottaa koko kirkon kallionlohkareella. Löydettyään meren rannasta sopivan lohkareen Killi ei enää löytänyt takaisin kirkolle ja paiskasi kalliolohkareen Ruissalon edustalle. Kiveä kutsutaan Kukkarokiveksi, koska jättiläinen oli kantanut sitä suuressa kukkarossa selässään.
Kirkossa on näkyvillä: mahdollisesti Suomen vanhimmat hauta­kivet, Missale Aboense sekä ensimmäinen suomenkielinen Raamattu vuodelta 1642.
Raision kirkkoa ympäröivällä hautausmaalla on myös Kirkkauden kappeli, joka rakennuksena muodostaa ratkaisuna jopa ainutlaatuiseksi maailmassa sanotun katetun ja aina sulana pysyvän osan hautausmaata.
Hautausmaalla sijaitsee Suomen ensimmäinen julkisin varoin pystytetty muistomerkki, Turun akatemian pitkäaikaisen professorin ja Huhkon kartanon omistajan Johan Bilmarkin hautamonumentti vuodelta 1803.
Ruskon kirkko

Ruskon kirkko (ruots. "Rusko kyrka") on keskiaikainen kivikirkko, joka sijaitsee Ruskolla. Kivikirkko rakennettiin todennäköisesti noin vuosina 1510–1530. Puinen kellotapuli kirkon kaakkoispuolella on vuodelta 1744.
Museovirasto on vuonna 2009 määritellyt Ruskon kirkonmäen yhdeksi Suomen valtakunnallisesti merkittävistä rakennetuista kulttuuriympäristöistä. Korkealla mäellä sijaitsevan kirkon, kellotapulin, hautausmaan ja lainamakasiinin ohella ympäristöön kuuluvat viereinen Ruskonjoen ylittävä kivisilta sekä Keskikylän ja Nissin kantatalot Ruskonjoen itärannalla.
Kalsimysiini

Kalsimysiini eli A23187 on rasvaliukoinen aine, jota tuottaa "Streptomyces chartreusis" -aktinobakteeri (NRRL 3882), josta se eristettiin 1972.
Se sitoo ionoforina kahdenarvoisia kationeja, lähinnä kalsium- ja magnesiumioneita, rasvaliukoisiksi kelaateiksi. Se toimii antibioottina ja estää grampositiivisten bakteerien ja joidenkin sienten kasvua.
Siinä on pyrrolin sisältävä bentsoksatsolin polyeetteri, jossa on 7 kiraliakeskusta, kuten muissakin sen läheisissä johdannaisia, joita ovat muun muassa kesomysiini (eng. "cezomycin"), routiennosiini ("routiennocin") ja AC7230.
Kalsimysiiniä käytetään tutkimuksissa lisäämään solujen sisäisiä kalsiumpitoisuuksia. Se myös estää ATPaasin ATP:n tuottoa. Sitä ei käytetä antibioottilääkkeenä sen myrkyllisyyden takia. Myrkyllisyys johtuu sen toiminnosta ionoforina.
Rymättylän kirkko

Rymättylän kirkko () on keskiaikainen kivikirkko, joka sijaitsee entisessä Rymättylän kunnassa Naantalissa. Kivikirkko rakennettiin todennäköisesti 1510-luvulla. Kirkkoa käyttää Rymättylän seurakunta ja sen omistaa Naantalin seurakuntayhtymä.
Museovirasto on määritellyt Rymättylän kirkon yhdeksi Suomen valtakunnallisesti merkittävistä rakennetuista kulttuuriympäristöistä.
Kirkon yläpuolisessä mäessä sijaitsee vuonna 1769 rakennettu puinen kellotapuli. Tapulissa on kaksi kelloa, isompi vuodelta 1686 ja pienempi vuodelta 1741. Tapulista soitetaan muun muassa kuolinkellot kello 10, kun vainaja tuodaan kirkolle, ja ehtookellot lauantaina kello 18 pyhäajan alkamisen merkiksi. Keväällä 2019 tapulin kellonsoittojärjestelmä uusittiin sen mentyä korjauskelvottomaksi. Aikaisempi järjestelmä oli 1980-luvulta.
Eliittikisat 2003

Eliittikisat järjestettiin vuonna 2003 kuudella paikkakunnalla: Turussa, Lahdessa, Tampereella, Lapinlahdella, Kuortaneella ja Lappeenrannassa.
Osakilpailut.
Turku.
Turun eliittikisat järjestettiin 15. kesäkuuta 2003.
Miehet
Naiset
Lahti.
Lahden eliittikisat järjestettiin 2. heinäkuuta 2003.
Miehet
Naiset
Tampere.
Tampereen eliittikisat järjestettiin 9. heinäkuuta 2003.
Miehet
Naiset
Lapinlahti.
Lapinlahden eliittikisat järjestettiin 13. heinäkuuta 2003.
Miehet
Naiset
Kuortane.
Kuortaneen eliittikisat järjestettiin 20. heinäkuuta 2003.
Miehet
Naiset
Lappeenranta.
Lappeenrannan eliittikisat järjestettiin 3. elokuuta 2003.
Miehet
Naiset
Ionomysiini

Ionomysiini on kalsiumioneita (Ca2+) suhteessa 1:1 sitova ionofori ja antibiootti, jota tuottavat "Streptomyces conglobatus" -bakteerit. Se voi sitoa myös muita kahdenarvoisia kationeja, kuten magnesium- ja kadmiumioneita, mutta sitoo ensisijaisesti kalsiumia.
Sillä on 14 kiraliakeskusta. Sen β-diketonirakenne ja hännän karboksyylihappo muodostavat kelaatin Ca2+ kanssa.
Se löydettiin 1978 ja rakenne selvitettiin 1979. Sitä käytetään tutkimuksissa lisäämään solujen Ca2+-pitoisuuksia.
Sitä on myynnissä kalsiumsuolana ja vapaana happona. Molemmat ovat liukoisia muun muassa DMSO:hon eivätkä liukene veteen. Veressä ne sitoutuvat siksi albumiiniin, joka voi tutkimuskäytössä vähentää niiden tehoa.
Samnaun

Samnaun () on kunta Sveitsissä, Graubündenin kantonissa. Kunnan pinta-ala on 56 neliökilometriä. Asukkaita kunnassa on runsaat 700. Kunnan asukkaista oli vuonna 2000 saksankielisiä 94 prosenttia ja retoromaaninkielisiä yksi prosentti.
Samnaun sijaitsee Schergenbachjoen laaksossa. Kunnan korkein vuori on 3 293 metriä korkea Muttler.
Samnaunin naapurikunta Sveitsin puolella, etelässä on Valsot. Lännessä, pohjoisessa ja idässä kunta rajautuu Itävallan Tiroliin kuuluviin Ischgliin, Kappliin ja Spissiin.
Historia.
Vuosien 800 ja 1000 välisenä aikana Samnaunin alueelle saapuivat ensimmäiset asukkaat. He etsivät uutta laidunmaata. Alueelta oli yhteydet muuhun maailmaan ainoastaan solien kautta Paznaunin ja Engadinin laaksoihin. Lisäksi Spissistä kulki Pfundsiin polku, jota pitkin kuljettiin härkävaunuin. Tämän polun ansiosta kehittyi myös kaupankäynti läheisen Tirolin kanssa. Noin vuonna 1530 uskonpuhdistus saapui Samnauniin. Vuonna 1830 itävaltalaisesta Spissistä valmistui tie pidemmälle Itävaltaan, Inntalin alueelle. 
Vuonna 1848 Sveitsin tullia keskitettiin, jonka seurauksena kaupankäynti Tirolin kanssa loppui äkillisesti ja Samnaunin asukkaat menettivät tärkeän tulonlähteen. Ensimmäisen kerran vuonna 1888 ja toisen kerran vuonna 1892 Samnaunin asukkaat vetosivat Sveitsin liittovaltion viranomaisiin, että Samnaun erotettaisiin Sveitsin tullin piiristä. Vuonna 1892 vetoomus hyväksyttiin ja Samnaunista tuli verovapaa alue. Hyväksymiseen vaikutti myös se, että Samnaunista ei ollut suoraa tieyhteyttä muuhun Sveitsiin, vaan ainoa tie kulki Itävaltaan.
Samnaunista kehittyi 1930-luvulla hiihto- ja vaelluskeskus. Noin vuodesta 1970 lähtien Samnaun on hyötynyt ostosmatkailusta, sillä siellä käydään ostamassa muun muassa kosmetiikkaa, tupakkatuotteita ja alkoholia. Nykyisinkin Samnaun on Sveitsin ainoa verovapaa kunta.
Vuoteen 1800 saakka alueella puhuttiin miltei täysin vain romaanisia kieliä ja sen peruja ovat alueen retoromaaninkieliset paikannimet. Nykyisin alueella puhutaan germaanisiin kieliin kuuluvaa Tirolin murretta, joka on alemannimurre.
Vital Signs (Survivorin albumi)

Vital Signs on Survivorin viides studioalbumi, ja se julkaistiin vuonna 1984. Albumi oli kahden edeltäjänsä tavoin kassamenestys, vaikka kriitikot eivät levylle täysiä pisteitä ole koskaan antaneet. Albumi sijoittui sijalle 16# "Billboardin Album Chard" listalla, ja on ensimmäinen yhtyeen toisen laulajan, Jimi Jamisonin kanssa tehty levytys. Albumilta julkaistiin yhteensä neljä singlejulkaisua, joista yksi ylsi sijalle 1# "Mainstream Rock Tracks" listalla. Kappale oli I Can't Hold Back, ja toinen kappale, The Search is Over ylsi myös 1#-sijalle "Adult Contemporary Chart"-listalla. Tämän jälkeen vain kaksi kappaletta on yltänyt samaan sijoitukseen: "Man Against The World" (1987, albumilta "When Seconds Count") ja "Burning Heart" (1985, "Rocky V"-elokuvan soundtrackilta "Rocky V - Official Soundtrack").
Serie A2 (koripallo)

Serie A2 on Italian toiseksi korkein sarjataso koripallossa. Sarjassa pelaa kahteen ryhmään jaettuna yhteensä 32 joukkuetta. Vuosina 2001–2013 sarjan nimi oli LegADue.
Sarjasysteemi.
Joukkueet pelaavat oman ryhmänsä joukkueita vastaan kahdesti eli kerran vieraissa ja kerran kotona. Runkosarjan jälkeen kummastakin ryhmästä kahdeksan parasta joukkuetta etenee pudotuspeleihin. Pudotuspelien voittaja nousee Serie A:han. Kummastakin ryhmästä huonoin joukkue putoaa suoraan Serie B:hen, ja toiseksi sekä kolmanneksi huonoimmat joukkueet pelaavat ns. play-outit, joiden häviäjä putoaa kolmantena joukkueena sarjatason alaspäin.
Lemböten kappeli

Lemböten kappeli on keskiaikaisen kivikirkon raunio, joka sijaitsee Lemlandissa Ahvenanmaalla pari kilometriä Lemböten kylästä länteen. Kappeli on omistettu Pyhälle Olaville, joka on katolisessa perinteessä Ahvenanmaan sekä merenkulkijoiden ja kauppiaiden suojeluspyhimys.
Historiaa.
Lemböte mainittiin jo 1200-luvulla tanskalaisessa reittikuvauksessa, niin kutsutussa itineraariossa nimellä "Lynæbøte" etappina Tanskan ja Viron välisellä meritiellä. Ennen kivikappelia paikalla on ollut mahdollisesti useitakin puukappeleita, joihin merenkulkijat pysähtyivät lepäämään ja rukoilemaan purjehdusonnea. Ensimmäinen puukappeli lienee rakennettu 1100- ja 1200-lukujen vaihteen tienoilla. 
Kivikappeli rakennettiin tohtori Markus Hiekkasen mukaan todennäköisesti noin vuosina 1500–1530, mutta se hylättiin jo saman vuosisadan aikana, koska vanha laivareitti kappelin sivuitse tuli maankohoamisen vuoksi kulkukelvottomaksi. Vuonna 1674 mainittiin rakennuksen katon sortuneen ”kauan sitten”. Raunio entistettiin 1890-luvulla ja katettiin 1970-luvulla. Korjaustöiden valmistuttua kappeli vihittiin uudelleen käyttöön Pyhän Olavin päivänä 29. heinäkuuta 1979.
Rakennus.
Kappelin ulkomitat ovat noin 9 × 7 metriä ja sisämitat noin 7 × 5 metriä. Rakennuksen oviaukko on sen länsipäädyssä ja ainoa ikkuna-aukko itäpäädyssä. Mahdollisesti myös rakennuksen eteläsivulla on ollut yksi ikkuna. Kappelin sisustuksesta ei juuri ole tietoja, mutta alttarin kerrotaan olleen olemassa vielä 1670-luvulla. Kappelin ehtoollisastia takavarikoitiin Ruotsin kuninkaan Kustaa Vaasan valtakaudella vuonna 1546. Kappelissa mahdollisesti olleista seinämaalauksista ei ole säilynyt tietoja, eikä niistä ole löytynyt merkkejä myöskään seinistä varisseesta laastisorasta. Alttarin paikalta löydettiin 1840-luvulla lähes 300 pääasiassa Eerik Pommerilaisen aikaista rahaa, joiden on arveltu olevan (puu)kappelissa vierailleiden jättämiä uhrirahoja tai erään paikalla käyneen kauppamiehen sinne kätkemiä. 
Kappelin luo on kylätien päässä sijaitsevalta pysäköintialueelta vajaan kilometrin pituinen kävelymatka ja sen pihaa ympäröi luonnonkivistä tehty aita. Kappelissa pidetään nykyisin kesäaikana ajoittain jumalanpalveluksia ja muita hengellisiä tilaisuuksia.
Lemlandin alueella on sijainnut toinenkin merenkulkijakappeli Rödhamnissa kunnan eteläosassa, mutta tämä kappeli on täysin hävinnyt.
Akaan sakaristo

Akaan sakaristo on keskiaikainen kivisakaristo, joka sijaitsee Akaan Toijalassa. Kivikirkkohankkeesta toteutui vain sakaristo. Se rakennettiin todennäköisesti noin vuonna 1510.
Yoruichi Shihōin

Yoruichi Shihōin (四楓院 夜一, Shihōin Yoruichi) on fiktiivinen hahmo animesarjassa Bleach. Yoruichi on entinen toisen divisioonan kapteeni. Yoruichi ja Kisuke Urahara auttavat Ichigo Kurosakia tulemaan vahvemmaksi päihittääkseen hollowit joita Ichigolle vastaan tulee.
Esiintyminen.
Alun perin Yoruichi astui sarjaan mustana, puhuvana kissana joka auttoi Ichigoa ja tämän kumppaneita. Eräässä jaksossa kuitenkin Yoruichi muuttui normaaliin muotoon, ruskeaihoiseen, violettihiuksiseen ja oranssimustapukuiseen naiseen, kun Ichigon piti harjoitella Kuchiki Byakuyaa vastaan. Kun Ichigo oli hävinnyt Byakuya Kuchikille, Yoruichi auttoi Ichigoa saamaan bankain, zanpakutōn viimeisimmän asteen.
Someron sakaristo

Someron sakaristo on keskiaikainen kivisakaristo, joka sijaitsee Somerolla. Varojen loppuessa sakaristo jäi ainoaksi toteutuneeksi osaksi keskiaikaisesta kivikirkkohankkeesta. Se rakennettiin todennäköisesti 1490-luvun lopulla. 
Kivisakaristo sijaitsee nykyisellä Someron hautausmaalla sen vanhassa osassa, entisellä Someron kirkkomaalla, Someron Kirkkojärven rannassa, missä on säilynyt myös vuonna 1774 rakennetun kellotapulin runko-osa. 
Nykyinen Someron kirkko rakennettiin vuosina 1853–1859 vanhan kirkkomaan eteläpuoliselle mäelle. Uuden kirkon valmistuttua kivisakariston yhteydessä sijainnut, vuonna 1668 rakennettu puinen Someron ristikirkko purettiin vuonna 1864. 
Vuonna 2009 julkaistussa Museoviraston valtakunnallisesti merkittävien kulttuuriympäristöjen luettelossa Someron kirkkoympäristö, josta Someron sakaristo on osa, on määritelty valtakunnallisesti merkittäväksi rakennetuksi kulttuuriympäristöksi.
Go Ahead Eagles

Go Ahead Eagles on vuonna 1902 perustettu alankomaalainen jalkapallojoukkue. Seuran kotikaupunki on Deventer ja se pelaa kotiottelunsa De Adelaarshorstin stadionilla. Kaudella 2024–2025 seura pelaa Alankomaiden pääsarjassa Eredivisiessä.
Seuran menestysvuodet ajoittuvat 1910–30-luvuille, jolloin Go Ahead Eagles voitti neljä Alankomaiden mestaruutta. Kaudella 1958/59 joukkue nousi Tweede Divisiestä ja on sen jälkeen pelannut joko Eerste Divisiessä tai pääsarjatasolla. Paras saavutus tältä ajalta on Eredivisien kolmas sija kaudella 1967/68. Alankomaiden cupissa seura on edennyt finaaliin kerran, kaudella 1964/65.
Go Ahead Eagles on tuottanut maailmalle huippupelaajia. Esimerkiksi Paul Bosvelt, Jan Kromkamp, Marc Overmars, Victor Sikora, Raimond van der Gouw, Bert van Marwijk ja Demy de Zeeuw ovat aloittaneet uransa seuran paidassa. Henk ten Cate ja Leo Beenhakker puolestaan aloittivat valmennusuransa Go Ahead Eaglesissa.
Urjalan sakaristo

Urjalan sakaristo on keskiaikainen kivisakaristo runsaan neljän kilometrin päässä nykyisestä Urjalan kirkosta länteen. Keskiaikainen kivikirkkohanke hiipui puukirkoksi sakastin valmistuttua. Se rakennettiin todennäköisesti vuosina 1520–1540.
Puukirkko sijaitsi Kortejärven ja Rutajärven välisen jokiuoman varressa 1500–1700-luvuilla. Kirkko ja hautausmaa siirtyivät Urjalankylästä nykyiselle paikalleen Laukeelaan vuonna 1806, jolloin jäljelle jäivät sakasti, entinen kiviaidalla ympäröity hautausmaa ja pieni rantatontti joen varresta.
Kivisakasti on entistetty vuonna 1956,ja sen sisällä on vuonna 1948 asetettu hakkapeliittain muistolaatta.
Muuta.
Sakastin viereen on haudattu urjalalainen intendentti Arvo Kytölä puolisoineen.
Sakastin läheisyydessä on 1930-luvulla pystytetty Urjalan vanhojen kirkkojen muistokivi.
Joen yli 350 metriä länteen on 9 kuppikiveä ja kalmisto rautakaudelta ennen kristinuskon saapumista paikalle, jolloin harjoitettiin muinaisuskoa.
George Masonin yliopisto

George Masonin yliopisto () on julkisrahoitteinen yliopisto Virginiassa, Yhdysvalloissa. Sillä on toimipaikkoja Fairfaxissa, Arlingtonin, Prince Williamin ja Loudounin piirikunnissa. Se on nimetty Yhdysvaltojen perustajiin kuuluvan George Masonin mukaan ja se on toiseksi suurin yliopisto Virginiassa.
Opiskelijoita on noin 30 700. 
Kiinalainen ARWU-yliopistoranking arvioi George Masonin yliopiston tieteellisten näyttöjen perusteella maailman huippuyliopistojen listalla 2021 sijaluokkaan 201-300.
Kiskon kirkko

Kiskon kirkko on Salon seurakunnan kirkko entisessä Kiskon kunnassa, nykyisessä Salossa. Se on kahdeksankulmainen puukirkko, joka on rakennettu vuonna 1810 vuonna 1807 palaneen ristikirkon tilalle. Kirkon rakensi Turun kaupunginarkkitehtina toiminut muurarimestari Johan Sundsten Tukholmasta saatujen piirustusten mukaisesti.
Kirkkoon liittyy keskiaikainen kivisakaristo, joka on keskiaikaisen kirkkohankkeen ainoa toteutunut osa. Se rakennettiin todennäköisesti noin vuosina 1510–1530. Sakaristo on muuttunut paljon keskiaikaisesta asustaan. Sen harjakatto päätyinen purettiin uutta ristikirkkoa rakennettaessa vuosina 1738–1741.
Kirkon sankaripatsas on kuvanveistäjä Lauri Leppäsen työ vuodelta 1947.
Marttilan sakaristo

Marttilan sakaristo (ruots. "S:t Mårtens sakristia") oli keskiaikainen kivisakaristo, jonka rauniot sijaitsevat varsinaissuomalaisessa Marttilan kunnassa nykyisen, vuonna 1765 rakennetun puukirkon läheisyydessä. Keskiaikaisesta kirkkohankkeesta toteutui vain sakaristo, jonka raunio löytyi vuonna 1937. Sakaristo rakennettiin todennäköisesti noin vuosina 1500–1540.
Fuck You (Lily Allenin kappale)

Fuck You on Lily Allenin kolmas single albumilta It's Not Me, It's You. Kappale tunnetaan myös alkuperäisillä nimillä "Guess Who Batman", "Get With the Brogram" ja "GWB" sekä sensuroituna versiona nimellä "F**k You". Allen on kertonut, että kappaleen alkuperäiset nimet viittaavat Yhdysvaltain entiseen presidenttiin George W. Bushiin.
Digi-EP sisältää myös kappaleet "Why", "Not Fair (Style of Eye Remix)", "The Count (aka Hervè) and Lily Face the Fear", "Not Fair (Radio Edit)" ja "Mr Blue Sky".
Kappaleen on levyttänyt suomeksi Antti Holma vuonna 2016 nimellä "V-laulu".
Formula 1 -kausi 2011

Formula 1 -kausi 2011 oli Formula 1 -sarjan historian 62. maailmanmestaruuskausi. Kaudella ajettiin 19 osakilpailua. Maailmanmestaruuden voitti täysin ylivoimaisesti saksalainen Red Bull -kuljettaja Sebastian Vettel, jolle mestaruus oli toinen perättäinen. Vettel ajoi kauden aikana 15 paalupaikkaa, rikkoen Nigel Mansellin vanhan ennätyksen kaudelta . Vettel teki myös uuden piste-ennätyksen, uuden pisteytysjärjestelmän ansiosta suorastaan murskaamalla Michael Schumacherin aiemman ennätyksen. Vettel sai ensimmäisenä kuljettajana historiassa yli 300 MM-pistettä yhden kauden aikana ja hätyytteli jopa neljääsataa, mutta se raja ei mennyt rikki.
Red Bullin autot valloittivat kauden aikana yhteensä kahdeksantoista paalupaikkaa, eli yhtä lukuun ottamatta kaikki.
Kilpailukalenteri.
Kaudella 2011 oli tarkoitus ajaa 20 kilpailua, jotka olivat mukana kaudella 2010, sekä uutena tulokkaana Intian GP.. Bahrainin GP peruttiin maassa vallinneiden levottomuuksien vuoksi, joten kauden aikana ajettiin 19 osakilpailua.
Tallit ja kuljettajat.
Lähde: 
‡ - 6. helmikuuta Robert Kubica joutui rallionnettomuuteen Italiassa ajetussa Ronde di Andorra -rallissa. Hänelle aiheutui vakavia käsi- ja jalkavammoja. Vammat pitivät Kubican sairauslomalla koko F1-kauden ajan. Kubican tuuraajana toimi saksalainen Nick Heidfeld.
Tulokset.
Kuljettajat.
Kymmenen parasta kuljettajaa saavat pisteitä.
Abu Dhabin nuorten kuljettajien testit.
Abu Dhabin GP:n jälkeen F1-tallit ajattivat nuoria kuljettajia 3 päivän mittaisissa testeissä 15.–17. marraskuuta. Tässä lista kuljettajista, jotka ajoivat tallien autoja:
Televisiointi.
Suomessa Formula 1 -lähetyksiä esitti kaudella 2011 maksutelevisiokanava MTV3 MAX.
Basitrasiini

Basitrasiini on toisiaan muistuttavien polypeptidien sekoitus, jota tuottavat "Bacillus subtilis" -ryhmän bakteerit. Ensimmäinen basitrasiinia tuottava bakteeri eristettiin vuonna 1945. Se on voimakas antibiootti, joka on suun kautta nautittuna myrkyllinen, mutta paikallisesti käytettynä erittäin tehokas. Se vaikuttaa grampositiivisten bakteerien soluseiniin. Basitrasiini häiritsee C55 -isoprenyylipyrofosfaatin defosforyloitumisreaktiota. Tämä molekyyli kuljettaa peptidoglykaanin rakenneosia bakteerin soluseinän sisemmän kalvon ulkopuolelle.
Paikallishoidossa yhdistetään basitrasiiniin usein toinen antibiootti neomysiini. Aiemmin yhdistelmävalmiste oli käytössä kauppanimellä "Bacimycin", nykyään "Bacibact", ja näitä on ollut käytössä sekä jauhemaisena että voiteena. Basitrasiini ja neomysiini aiheuttavat tunnetusti allergisia reaktioita.
Pöytyän sakaristo

Pöytyän sakaristo (ruots. "Pöytis sakristia") oli keskiaikainen kivisakaristo, joka sijaitsi Pöytyällä nykyisen Pöytyän kirkon läheisyydessä olevalla vanhalla kirkkomaalla. Keskiaikaisesta kivikirkkohankkeesta toteutui sakaristo, joka purettiin ehkä vuonna 1805. Sakariston mahdollisten jäänteiden tarkkaa sijaintia ei tiedetä. Sakaristo rakennettiin todennäköisesti noin vuosina 1500–1560.
Killing Floor

Killing Floor on Tripwire Interactiven kehittämä ja julkaisema ensimmäisen persoonan ammuntapeli. Peli, joka tunnettiin "Unreal Tournament 2004":n modina, tuli Steamin vähittäismyyntiin 14. toukokuuta 2009. Peli on tarkoitettu 1–6 pelaajalle.
"Killing Flooriin" on julkaistu useita ladattavia sisältöpaketteja. Paketit sisältävät uusia pelattavia hahmoja ja aseita.
Pelaaminen.
Peliä pelataan 1–6 pelaajan ryhmässä. Pelaajien tulee selviytyä vihollisaalloista, joita on 4–10 pelin asetuksista riippuen. Kun kaikki aallon viholliset on tapettu, pelaajat pystyvät ostamaan uusia varusteita ja täydentämään panoksia kaupassa, joka on avoinna yhden minuutin.
Pelaajan täytyy valita hahmoluokka seitsemästä eri vaihtoehdosta. Kullakin luokalla on sille määritetyt aseet, joihin luokan valitseminen antaa hinnanalennuksen ja yleensä myös lisävauriota ja latausnopeutta. Lisäksi kullakin luokalla on omat erikoiskykynsä. Hahmoluokat aloittavat tasolta 0, jolloin edut ovat vielä vähäiset, mutta tasojen noustessa myös edut paranevat. Toteuttamalla hahmoluokan kehitysvaatimuksia voi kussakin hahmoluokassa kehittyä yhteensä tasolle 6 asti.
Viholliset.
Pelin vihollisina toimivat ns. specimenit, hirviöt joita on kymmentä eri tyyppiä. Osa hirviöistä tulee vasta myöhemmissä aalloissa, joten jokainen aalto on edellistä vaarallisempi. Myöhemmissä aalloissa tulee myös enemmän vihollisia kuin aiemmissa.
Kartat.
"Killing Floorin" karttoihin () kuuluvat muun muassa laboratorio, sairaala, erilaisia rakennuksia, sekä kaupunki-ja metsäalueita. Pelaajat ovat myös tehneet omia karttoja peliin, joita voi ladata ilmaiseksi internetistä.
Levi-Civita-symboli

Levi-Civita-symbolia eli permutaatiosymbolia käytetään matematiikassa tietyissä tensorilaskuissa. Se on nimetty italialaisen matemaatikon Tullio Levi-Civitan mukaan.
Määritelmä.
Levi-Civita-symbolin alaindeksien permutaatiossa jotkin sen vierekkäin olevan alaindeksit vaihtavat paikkaa keskenään.
Levi-Civita-symboli kolmessa ulottuvuudessa määritellään alaindeksien permutaatioiden kautta seuraavasti 
formula_1
eli Levi-Civita-symboli saa arvon formula_2, jos formula_3 saadaan parillisella permutaatiomäärällä formula_4:sta ja arvon formula_5, jos formula_3 saadaan parittomalla permutaatiomäärällä formula_4:sta. Lisäksi, jos Levi-Civita-symbolissa on vähintään kaksi samaa alaindeksiä, se saa arvoksi formula_8.
Levi-Civita-symboli determinantin esityksessä.
Levi-Civita-symbolia voidaan käyttää formula_9:n formula_10-matriisin determinantin laskemiseen seuraavasti
formula_11,
missä siis formula_12:t ovat matriisin formula_9 alkioita.
Levi-Civita-symboli ja Kroneckerin delta.
Levi-Civita-symbolin ja Kroneckerin deltan suhteen voi esittää kolmessa ulottuvuudessa seuraavasti
formula_14
formula_15
formula_16.
Saatua muotoa kutsutaan Levi-Civita-symbolin identiteetiksi.
Josep María Nogués

Josep María Nogués (s. 29. huhtikuuta 1959 Barcelona, Espanja) on espanjalainen jalkapallovalmentaja. 
Ura.
Nogués on valmennusurallaan luotsannut pääasiassa pieniä espanjalaisseuroja maan alasarjoissa. Hän aloitti vuonna 1993 barcelonaisen CE L'Hospitaletin päävalmentajana. Kaudella 2000/01 hän nosti Gimnàstic de Tarragonan maan toiseksi korkeimmalle sarjatasolle Segunda Divisióniin, josta seura putosi kuitenkin heti seuraavan kauden päätteeksi.
Huhtikuussa 2009 Nogués debytoi La Liga -valmentajana, kun Real Betis Balompié palkkasi hänet potkut saaneen Paco Chaparron seuraajaksi. Noguésin tavoitteella on turvata seuran sarjapaikka kaudelle 2009/10. Nogués ei kuitenkaan onnistunut säilyttämään Betisiä sarjassa, vaan seura putosi vierasmaalisäännön perusteella.
A1 Ethniki 2008–2009

A1 Ethnikin kausi 2008-2009 oli 69. kausi kun sarjaa pelattiin. Runkosarja alkoi 4. lokakuuta 2008 ja loppui 10. toukokuuta 2009. Hallitsevana mestarina kauteen lähti Panathinaikos BC, joka voitti kauden seitsemännen kerran perättäin.
Runkosarja.
Runkosarjan voitti Olympiakos BC.
Pudotuspelit.
Puolivälierät pelattiin paras kolmesta periaatteella. Välierät, finaali ja pronssipeli pelataan paras viidestä. Sarjan kolme parasta saivat osallistumisoikeuden seuraavan vuoden Euroliigaan.
SC Top

 
Salibandy Club Top on riihimäkeläinen vuonna 1990 perustettu salibandyn erikoisseura. Seuran naisten edustusjoukkue pelaa kaudella 2009–2010 maan toiseksi korkeinta sarjatasoa I-divisioona ja miesten edustusjoukkue II-divisioonaa. Poikien A-juniorit pelaavat nuorten I-divisioonassa, jonka lisäksi seuralla on poikajuniorijoukkueita B, C, D ja E ikäluokissa. Kaudella 2008–2009 seuralla oli yli 200 jäsentä ja lisenssipelaajia 159.
Historia ja menestys.
Seuran naiset ovat korkeimmillaan pelanneet salibandyliigaa ja miehet I-divisioonaa. Junioreisse SC Top on voittanut C-tyttöjen suomenmestaruuden ja B-tyttöjen SM-pronssia.
Jarmo Kokkola

Jarmo Kokkola (s. 31. toukokuuta 1968 Ristiina) on entinen suomalainen keskimatkojen juoksija. Hän edusti uransa aikana Ristiinan Urheilijoita, Viipurin Urheilijoita, Lapin Lukkoa ja Lappeenrannan Urheilu-Miehiä. 
Kokkola selviytyi Helsingin EM-kilpailuissa 1994 välieriin 800 metrin juoksussa. Hän edusti Suomea aikuisten maaotteluissa vuosina 1987–1997, ja voitti hallimaaottelussa 800 metrin kilpailun Tampereella 1993.
Kokkola saavutti Kalevan kisoissa 800 metrillä hopeaa 1992 ja 1995. Pronssia hän sai 1987, 1990, 1993 ja 1994. 1 500 metrillä hän sai pronssia 1992. Viestijuoksun Suomen mestaruuden hän voitti 4 × 800 metrillä 1993, 1994, 1995 ja 1996. Sisäratojen SM-kilpailuissa hän sai 800 metrillä hopeaa 1997 ja pronssia 1992.
Carol Ann Duffy

Carol Ann Duffy (23. joulukuuta 1955 Glasgow, Skotlanti) on brittiläinen runoilija ja kirjailija. Hän toimi ensimmäisenä naisena Britannian hovirunoilijana ("poet laureate") kymmenvuotiskauden 2009–2019. Hän on Manchesterin yliopiston runouden professori.
Saint-Cirq-Lapopie

Saint-Cirq-Lapopie on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 215. Saint-Cirq-Lapopien pinta-ala on 18 km².
Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi. Vuonna 2012 se voitti France 2 -televisiokanavan ohjelmasarjassa yleisöäänestyksen ”ranskalaisten suosikkikylänä” ().
Rocamadour

Rocamadour on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 633. Rocamadourin pinta-ala on 49 neliökilometriä.
Rocamadourin kylä on rakennettu keskiajalla jyrkkään vuorenrinteeseen kolmeen tasoon: alhaalla joen varrella asuivat työläiset, rinteen keskivaiheilla papisto ja huipulla hallitseva luokka, ritarit.
Loubressac

Loubressac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2004 oli 458. Loubressacin pinta-ala on 24 neliökilometriä.
Loubressac on valittu kauneimpien ranskalaiskylien "Les Plus Beaux Villages de France" -järjestön jäseneksi.
M. C. Gainey

Michael Connor ”Mike” Gainey (s. 15. kesäkuuta 1948 Jackson, Mississippi) on yhdysvaltalainen elokuva- ja televisionäyttelijä, jonka muhkeat viikset, pituus ja karski ulkonäkö ovat tuoneet hänelle useita sivurooleja rikollisena elokuvissa ja tv:ssä.
1980-luvulta alkaen hän on ollut yli 50 kymmenessä elokuvassa, muun muassa "Sieppaus erämaassa", "Two Idiots in Hollywood", "Con Air – lento vapauteen", "" ja "Sideways". Gainey oli myös yksi lyhytaikaisen televisiosarjan "Against the Law" tähdistä ja on vieraillut yli 40 televisiosarjassa, kuten "The Dukes of Hazzard", "Ritari Ässä", "Designing Woman", "Veijari nimeltä Brisco", "Walker, Texasista", "C.S.I.", "Päivien viemää", "Salaiset kansiot" ja "Täydelliset naiset", sekä Tom Friendlyn rooli sarjassa "Lost", jossa hän esiintyi 18 jaksossa.
Gainey esitti Kurtz/The Wizard -nimistä hahmoa lyhytelokuvassa "Apocalypse Oz", jonka koko dialogi on otettu teoksista "Ilmestyskirja. Nyt" ja "Ihmemaa Oz". Vuonna 2007 hän esiintyi yhteensä kolmessa elokuvassa; "Mr. Woodcock", "Wild Hogs – villit karjut" ja scifi-kauhuelokuvassa "Unearthed".
Kiele Sanchez

Kiele Sanchez (s. 13. lokakuuta 1976 Chicago, Illinois, Yhdysvallat) on yhdysvaltalainen näyttelijä. Hän näytteli toiseksi vanhinta Sorelli-sisarusta, Annea The WB:n draamassa "Eri planeetalta". Hänet palkattiin näyttelemään ABC:n televisiosarjan "Lost" kolmannelle tuotantokaudelle Nikki Fernandezia. Sanchez näytteli ABC:n "Football Wives" -pilottijaksossa, mutta sarjan esittämistä ei jatkettu.
Elämä ja ura.
Lapsuus ja nuoruus.
Kiele Sanchez syntyi Chicagossa, Illinoisissa. Hän on puertoricolaista ja ranskalaista alkuperää. Hänellä on kolme sisarusta. Hän aloitti näyttelemisen Glenbard North High Schoolissa Carol Streamissa, Illinoisissa, esiinnyttyään koulunäytelmässä nimeltä "The Grapes of Wrath". Sanchezin toistuva esiintyminen auttoi häntä pääsemään esiintymispelostaan, josta hän kärsi siihen aikaan.
Ura.
Vuonna 2000 Sanchez koe-esiintyi MTV:n "Wanna Be a VJ" -kilpailuun New Yorkissa. Hänet valittiin viiden finalistin joukkoon, mutta hän ei voittanut kilpailua. Kuitenkin agentti, joka oli nähnyt Sanchezin MTV:llä, kiinnostui hänen edustamisestaan.
Sanchezin agentin kehotettua häntä muuttamaan Los Angelesiin hän koe-esiintyi ja sai roolin lyhytaikaisessa draamasarjassa "That Was Then" ja tilannekomediasarjassa "Married to the Kellys". Vuonna 2003 hän esiintyi komediaelokuvassa "Stuck on You" ja liittyi ABC:n sarjan "Lost" näyttelijäryhmään Nikki Fernandezina, mutta hahmo kuitenkin poistui sarjasta yhdentoista jakson jälkeen tämän ensiesiintymisestä. Sanchezilla on rooli myös ABC:n ohjelmassa "Samantha".
Yksityiselämä.
Sanchez on naimisissa käsikirjoittaja-ohjaajan Zach Helmin kanssa ja omistaa maltankoiran nimeltä Pooh Bear. Vapaa-ajallaan hän harrastaa pilatesta ja joogaa. Hän kärsii klaustrofobiasta, ja siksi hänellä olikin hankaluuksia näytellä "Lostissa" kohtausta, jossa hänet haudattiin.
Totuus kosmetiikasta

Totuus kosmetiikasta on Rita Stiensin kirja kosmetiikasta. Teos ilmestyi alun perin saksaksi vuonna 2005. Kirjan suomennos ilmestyi vuonna 2008 kustannusyhtiö Tammen julkaisemana. Stiens on soveltanut teoksen Suomessa markkinoilla oleviin tuotteisiin.
Teos vertaa tavallisen kosmetiikan ja niin sanotun luonnonkosmetiikan eroja, haittoja ja hyötyjä. Stiens esittelee näkemyksensä siitä, millainen tuote on turvallinen ja laadukas. Teos pyrkii vastaamaan muun muassa seuraaviin kysymyksiin:
Kirja käsittelee kasvojen ja vartalon hoitoa, hygieniaa ja hiustenhoitoa, ehostusta ja aurinkosuojatuotteita. Kirjassa on aakkosellinen luettelo noin 2000:sta kosmetiikkateollisuuden käyttämästä aineesta, jotka on arvioitu kirjassa merkein.
Eliittikisat 2002

Eliittikisat järjestettiin vuonna 2002 kuudella paikkakunnalla: Lahdessa, Turussa, Tampereella, Lapinlahdella, Kuortaneella ja Lappeenrannassa.
Osakilpailut.
Lahti.
Lahden eliittikisat järjestettiin 16. kesäkuuta.
Miehet
Naiset
Turku.
Turun eliittikisat järjestettiin 26. kesäkuuta 2002.
Miehet
Naiset
Tampere.
Tampereen eliittikisat järjestettiin 10. heinäkuuta 2002.
Miehet
Naiset
Lapinlahti.
Lapinlahden eliittikisat järjestettiin 14. heinäkuuta 2002.
Miehet
Naiset
Kuortane.
Kuortaneen eliittikisat järjestettiin 28. heinäkuuta 2002.
Miehet
Naiset
Lappeenranta.
Lappeenrannan eliittikisat järjestettiin 18. elokuuta 2002.
Miehet
Naiset
Vonda Shepard

Vonda Shepard (s. 7. heinäkuuta 1963 New York) on yhdysvaltalainen pop/rock-laulaja. Laulamisen lisäksi hän soittaa pianoa, kitaraa ja bassoa.
Shepard on esiintynyt tv-sarjassa "Ally McBeal", ja sarjan musiikista on ilmestynyt vuonna 1998 kokoelma "Songs from Ally McBeal".
Hän on ollut vuodesta 2004 naimisissa musiikkituottaja Mitchell Froomin (s. 1954) kanssa, ja heillä on vuonna 2006 syntynyt poika. Shepardilla on kolme siskoa. Hänen isänsä on Richmond Shepard (s. 1929).
Carennac

Carennac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 386. Carennacin pinta-ala on 19 km².
Carennac on valittu kauneimpien ranskalaiskylien "Les Plus Beaux Villages de France" -järjestön jäseneksi.
Capdenac

Capdenac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 1 072. Capdenacin pinta-ala on 11 km².
Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.
Autoire

Autoire on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2006 oli 336. Autoiren pinta-ala on 7 km².
Kunta on valittu kauneimpien ranskalaiskylien "Les Plus Beaux Villages de France" -järjestön jäseneksi.
Poikajoki (Muhos)

Poikajoki on yli 20 kilometriä pitkä joki Pohjois-Pohjanmaalla. Se alkaa Utajärven Kormunkylästä itään olevilta soilta ja laskee Murronkylän kautta Muhosjokeen Hepoharjun kohdalla Muhosperällä Muhoksella.
Jokimaisema.
Poikajoen rotkomainen laakso kuuluu valtakunnalliseen lehtojen suojeluohjelmaan. Sen kasvillisuus on poikkeuksellisen rehevää edullisen pienilmaston, ravinteiden runsauden ja kosteusolosuhteiden takia. Siellä kasvaa mm. lettorikkoa. Poikajoen eroosiolaaksot kuuluvat myös valtakunnalliseen harjujen suojeluohjelmaan.
Isterinkoski.
Poikajoen tunnetuin nähtävyys on "Isterinkoski", jossa joki putoaa jyrkästi niin sanotun Muhosmuodostuman itälaidalla. Hautavajoama syntyi 1 300 miljoonaa vuotta sitten, kun peruskallio vajosi. Peruskalliota onkin näkyvissä juuri Isterinkosken kohdalla. Paikalla olevan opastetaulun mukaan Isteri-sanan alkuperä ei ole tiedossa, mutta akateemikko Martti Haavio arveli sen liittyvän katolisella ajalla tunnetun pyhän Gregoriuksen eli Pyhän Yrjön legendaan. Kirjoitusmuodot St. Gorgi tai St. Georgio olisivat ehkä muuntuneet muotoihin Istori tai Isteri, jotka tunnetaan kansanrunoudesta.
Joen ylittää vuotta 1960 rakennettu silta vajaa kilometri Isterinkoskesta ylävirtaan. Kosken kohdalla on lisäksi polkusilta samalla paikalla, jossa on ollut aiemmin silta Muhoksen Hirsijärven kylään ja mylly, jonka kevättulva rikkoi vuonna 1922.
Janne Siivonen

Janne Siivonen (s. 24. joulukuuta 1979 Rauma) on suomalainen jääkiekkoilija, joka pelasi viimeksi laitahyökkääjänä Suomi-sarjassa pelaavassa VT-HT:ssä.
Ura.
Siivonen on pelannut lähes koko uransa Raumalla. Hän on Rauman Lukon kasvatti ja on pelannut kaikki 240 SM-liigaotteluaan Lukon paidassa. Hän on tehnyt niissä tehot 19+22=41. Siivonen teki maalin heti ensimmäisessä SM-liigapelissään kaudella 1999–2000. Kauden 2005–2006 Siivonen pelasi Vaasan Sportissa ja voitti Mestis-hopeaa. Hän piti välivuoden kaudella 2006–07 ja siirtyi sen jälkeen raumalaiseen VT-HT:hen pelaamaan Suomi-sarjaa.
Samu Isosalo

Samu Isosalo (s. 6. lokakuuta 1981 Rauma) on suomalainen jääkiekkovalmentaja ja uransa lopettanut jääkiekkohyökkääjä. Isosalo oli hyvin isokokoinen keskushyökkääjä, jonka vahvuus oli puolustuspelaaminen
Pelaajaura.
Isosalo on Rauman Lukon kasvatti. Hän siirtyi Lukon B-nuorista OHL:ään kausiksi 1998–2000. Atlanta Thrashers varasi Isosalon kesällä 8. kierroksella. Seuraavaksi kaudeksi Isosalo palasi Rauman Lukkoon. Kauden 2001–2002 Isosalo oli lähes kokonaan pelaamatta polvivamman takia. Elokuussa 2003, ennen kauden 2003–2004 alkua Isosalon polvi tulehtui ja hän joutui tähystykseen. Hän oli pelaamatta kaksi kautta ja palasi kaukaloihin joulukuussa 2005 vahvistamaan Mestis-joukkue Kiekko-Vantaata, josta siirtyi alle kuukautta myöhemmin TuToon. Kauden 2006–2007 Isosalo pelasi Ruotsissa, HockeyAllsvenskan-joukkue Nybro IF:ssä. Ennen kauden 2007–2008 alkua Isosalo oli Tapparassa kuukauden mittaisella try-outilla, hän pelasi kauden aikana kuusi peliä Nybrossa.
Valmentajaura.
Kaudella 2008–2009 Isosalo siirtyi valmentamaan Suomi-sarjassa pelaavaa VT-HT:tä. Kauden 2010–2011 Isosalo oli Rauman Lukon B-nuorten päävalmentaja, josta hyppäsikin jo seuraavaksi kaudeksi 2011–2012 Lukon A-nuorten kakkosvalmentajaksi Lukon edustuksesta tulleen Timo Elon aisapariksi.
Sakae Menda

Sakae Menda (; 5. marraskuuta 1925 – 5. joulukuuta 2020) oli japanilainen, joka tuomittiin syyttömänä kuolemaan. Hänet pidätettiin 30. joulukuuta 1948 Kyushussa (Kumamoton prefektuuri) tapahtuneesta kaksoismurhasta, jonka todellisesta tekijästä ei edelleenkään ole tietoa. Menda oli pidätyksensä aikaan köyhä ja kouluttamaton. Hänet tuomittiin 25. joulukuuta 1951, ja vapauteen hän astui Fukuokan vankilasta vasta vuonna 1983 uuden oikeudenkäynnin jälkeen. 
Kuulustelujen aikana Sakae Menda antoi tunnustuksen kärsittyään poliisin suorittamasta kidutuksesta. Vuonna 1983 hänen vapauttamisensa yhteydessä todettiin, että poliisi oli salannut miehen alibin. Sakae Menda kohdisti myöhemmin voimakasta kritiikkiä Japanin poliisia ja oikeusjärjestelmää kohtaan – hänen mielestään mikään ei ollut vuosien saatossa muuttunut. Hän kannatti kuolemanrangaistuksen lakkauttamista.
Sakae Menda kääntyi vankilassa kristityksi.
Euryalos

Euryalos (, ) voi viitata seuraaviin asioihin:
Kreikkalainen mytologia.
Euryalos oli kreikkalaisessa mytologiassa usean eri mieshahmon nimi.